Månedsposten for Mars – Sølepytten

Hei alle sammen!

Tiden går fort og våren er her – iallfall på kalenderen…. Siste tiden har det vært flott vær, men ganske kaldt og lite som har minnet oss om vår. Vi får håpe det kan endre seg denne måneden..

I tiden som har vært har temaet vårt vært om småkryp, der vi har hatt hovedfokus på edderkoppen. Vi har laget edderkopper i forskjellige varianter, vi har sunget om småkryp, vist bilder og vi har leitet etter småkryp både ute og inne. På turene våre har vi samlet pinner som vi skal bruke til å lage edderkoppnett til edderkoppene våre.

I mars fortsetter vi med småkryp, men skal også snakke litt om livet i fjæra, med krabben i høysetet. På påskefrokosten skal edderkoppene og krabbene vises frem i en utstilling.

Påsken nærmer seg også, så de neste ukene vil også bære preg av dette. Påskepynt må lages og påske/ vårsanger vil bli introdusert☺.

Diverse:

* Påskefrokost i barnehagen torsdag 22. mars. Vi serverer frokost fra kl 8 -9.30.
* Siste dag før påske er fredag 23. mars, og første dag etter påske er tirsdag 3. april.

Bursdager:

* Hipp hurra for Lukas som fyller 3 år 12.mars. vi gratulerer med dagen☺.

Håper alle får en fin vårmåned og en strålende påske når den tid kommer! Skulle dere har noe på hjertet, så ikke nøl med å ta kontakt med en av oss.

Hilsen Trude V, Even, Trude E, Audun, Julie og Bente